Яшчэ вясковым хлопчыкам захапіўся маляваннем. Вучыўся на курсах Усесаюзнага Дома народнай творчасці імя Н. К. Крупскай у Маскве, у Мінскім мастацкім вучылішчы ў Ігара Глебава і Віктара Папова, у Беларускім дзяржаўным тэатральна-мастацкім інстытуце ў Андрэя Бембеля і Аляксея Глебава. Іван Міско з 1965 года – член Беларускага саюза мастакоў, заслужаны дзеяч мастацтваў Беларусі, народны мастак Беларусі, лаўрэат Дзяржаўнай прэміі СССР, лаўрэат прэміі Саюзнай дзяржавы (2013), ганаровы грамадзянін Слоніма, узнагароджаны медалём Францыска Скарыны і ордэнам імя Ю. А. Гагарына.